Per Fridtjov Bonsaksen

Per Fridtjov Bonsaksen (født 1946) er en norsk organist og tidligere domkantor i Trondheim.

Bonsaksen er utdannet ved Musikkonservatoriet i Trondheim. Han studerte orgel og cembalo i Köln, har diplom fra Staatliche Hochschule für Musik i Wien og har studert orkesterledelse i Hamburg.«Per Fridtjov Bonsaksen» , Alkmaar Orgelstad.

Bonsaksen var domkantor i Trondheim fra 1976, da han avløste domorganist Ludvig Nielsen.«Nidarosdomens orgelmester», NRK, 2. august 2010. I 2011 gikk Bonsaksen av med pensjon etter 35 år i stillingen.«Bonsaksens postludium», Adresseavisen, 19. mars 2011, del 2 s. 8. Han har vært sentral i de årlige Olavsfestdagene i Trondheim. Han har virket som komponist og utøver og har utgitt innspillinger av orgelmusikk og bøker og artikler om emner tilknyttet kirkemusikk. 

Kongen utnevnte i 2007 Bonsaksen til ridder av 1. klasse av St. Olavs Orden «for hans innsats for norsk kirkemusikk».«Utnevnelser til St. Olavs Orden», Kongehuset, 14. august 2007. 

 Bibliografi 
 Per Fridtjov Bonsaksen: Wagnerorglet. Og en vandring i Nidaros domkirkes orgelhistorie, Trondheim: Nidaros domkirkes restaureringsarbeiders forlag, 1996.
 Kari Michelsen og Per Fridtjof Bonsaksen: Johan Daniel Berlin, 1714–1787. Universalgeniet i Trondheim, Trondheim: Strindheim trykkeris forlag, 1987.
 Per Fridtjov Bonsaksen: «Nytt Christensen-orgel innviet i Leksvik kirke», Norsk kirkemusikk. Organ for Norges organistforbund og Norges kirkesangforbund, bd. 35, nr. 4, 1982, s. 148.
 Per Fridtjov Bonsaksen: «Det gamle orglet i Nidarosdomen og dets skaper», i Torgeir J. Havgar et al. (red.): Domorganist Ludvig Nielsen: 1906 – 3. februar – 1976, Trondheim, 1976, s. 90–100.

 Referanser 

Kategori:Norske musikere
Kategori:Riddere av 1. klasse av St. Olavs Orden